L’antic Mercat acull la II Fira Alternativa d’Associacions
2025-07-24

El dissabte 27 de setembre, l’Antic Mercat de Burjassot acollirà la celebració de la II Fira Alternativa d’Associacions. Per segon any consecutiu, AFIVAN ha organitzat aquesta fira que tindrà lloc entre les 10h i les 20h. Al llarg de la jornada, hi haurà lloc per a la música i la diversió, també temps per a prendre un aperitiu i, per descomptat, per a l’acció social, gràcies a totes les entitats participants.

Club de Dones, la Protectora d’Animals de Burjassot (SPAB), Diabètics Burjassot, les associacions de veïns de Mestre Lope i 613 Vivendes, Amics de les Orquídies de Burjassot (AOB), AFEM, Artesanes en Acció, Les sillas contra el hambre, la PAH Burjassot, Associació I-Fragil, Associació Fira, Bassot, IAIOS Burjassot, COS, Amigos dela Calle i la Plataforma Antifeixista són les entitats que participen en la Fira.